cyanic-selkie/wikianc huggingface dataset:
FC Internazionale Milano
Geschicht
An de 60er Joren ass den internationalen Duerchbroch gelongen. De groussen Inter (Grande Inter), trainéiert vum legendären Helenio Herrera huet all international Tropheeë gewonnen: zweemol hannereneen (1963 an 1964) den Europapokal vun de Landesmeeschter (deemoleg UEFA Champions League), an zweemol de Weltpokal.
An de 70er, 80er an 90er Jore war den Inter haaptsächlech op nationalem Niveau erfollegräich: eng sëllege Meeschterschaften, Coupen a Supercoupen. Den éischten internationalen Erfolleg no de 60er war 1991 den UEFA-Cup.
Elisabeth Müller (Schwäizer Schauspillerin)
D'Elisabeth Müller, gebuer den 18. Juli 1926 zu Basel a gestuerwen den 11. Dezember 2006 zu Sempach, war eng Schwäizer Schauspillerin.
Photometeor
Photometeore sinn Meteoren, déi um Gebitt vun der Meteorologie an der Atmosphär vun der Äerduewerfläch oder um Himmel observéiert ginn. Anescht wéi Elektrometeoren, Hydrometeoren an Lithometeore stinn si mat der Reflexioun, Refraktioun, Diffraktioun oder Interferenz vum Mound- oder Sonneliicht am Zesummenhank.
Phenomeener
Zu de Photometeore gehéieren:
FC Internazionale Milano
Geschicht
De Succès vun de 60er ass 2011 ënner der Leedung vum Trainer José Mourinho widderholl ginn. An der Saison 2010/11 huet den Inter all Pokal gewonnen: Meeschterschaft, Coupe, Champions League a Weltpokal. Den Inter ass deemno déi éischt italieenesch Ekipp déi et fäerdeg bruecht huet, all nationalen an internationale Pokal, an enger eenzeger Saison ze gewannen.
Stadion
Den Offiziellen Numm vum Foussballstadion vum Inter Mailand ass den Giuseppe-Meazza Stadion. Den Numm gouf nom Ëmbau zu Éiere vum Foussballspiller Giuseppe Meazza verginn. De Meazza huet haaptsächlech beim Inter (365 Spiller) a beim AC Milan (37 Spiller) gespillt. Hie gëllt haut nach, als ee vun den erfollegräichste Spiller aus Italien. Trotzdeem gëtt de Stadion weiderhi mat sengem alen Numm San Siro genannt. San Siro ass den Numm vum Quartier, wou de Stadion steet. De Stadion huet eng Capacitéit vun 82.955 Sëtzplazen, déi an dräi Räng agedeelt sinn.
Trikot
Zanter 1908 huet sech den Trikot vun Inter vill geännert:
Jean Debucourt
De Jean Debucourt, gebuer als Jean Étienne Pelisse den 19. Januar 1894 zu Paräis a gestuerwen den 22. Mäerz 1958 zu Montgeron, war e franséische Schauspiller an Theaterregisseur.
Hie war an iwwer 100 Filmer ze gesinn.
Grandidier-Baobab
De Grandidier-Baobab (Adansonia grandidieri) ass eng Bamaart aus der Famill vun de Bombacaceae (no der klassescher Klassifikatioun, oder aus där vun de Malvaceae (Phylogeneetesch Klassifikatioun).
Et ass déi gréisst vun de sechs Baobabaarten, déi op Madagaskar endeemesch sinn. Eenzel Exemplare kënne bis zu 30 m héich ginn an en Ëmfang vu 7,5 m erreechen. D'Aart steet op der Rouder Lëscht vun de vum Ausstierwe bedreeten Aarte vun der UICN. Wäit bekannt ass d'Adansonia grandidieri wéinst enger Allee dovu bei Morondava, op der Westküst vu Madagaskar.
De Bam gouf nom franséizsche Botaniker an Entdeckungsreesenden Alfred Grandidier (1836-1921) genannt.
Guéreins
Guéreins ass eng franséisch Gemeng am Departement Ain (01) an der Regioun Auvergne-Rhône-Alpes.
Anfield
Anfield ass de Foussballstadion vum FC Liverpool, am Quartier Anfield tëscht Anfield Road an der Walton-Breck Road zu Liverpool an England. En huet 53.394 Plazen, an ass domat de siwentgréisste Foussballstadion a Groussbritannien.
Den FC Liverpool spillt zënter senger Grënnung am Joer 1892 seng Heemmatcher zu Anfield. U sech war Anfield de Stadion vum FC Everton, vun 1884 bis 1891, mä dee Club ass no enger Differenz mam Stadionsbesëtzer wéinst dem Loyer an de Goodison Park geplënnert, dee knapps e Kilometer dervu läit.
Den Anfieldstadion huet véier Tribünen: De Kop (Bill Shankly Kop), Main Stand, Centenary Stand an Anfield Road. Déi gréisst Zuel vu Spectateure louch bei 61.905, bei engem Match tëschent dem FC Liverpool an de Wolverhampton Wanderers am Joer 1952. De Stadion ass 1994 ëmgebaut ginn an zanterhier gëtt et nëmmen nach Sëtzplazen.
Zwou Paarte aus Fer-forgé sinn no bekannten Ex-Trainere vum FC Liverpool benannt an zwar eng nom Bill Shankly, déi an der Anfield Road ass mat engem Monument dernieft wou iwwer der Paart de Slogan YOU'LL NEVER WALK ALONE steet, an eng nom Bob Paisley, déi an der Walton-Breck Road ass mat der Schrëft PAISLEY GATEWAY iwwer der Paart. Eng Statu vum Bill Shankly steet virun der Entrée vum Museum & Tour Centre.
2002 ass d'Diskussioun fir en neie Stadion opkomm. D'Propose war fir en neie Stadion am Stanley Park ze bauen deen no derbäi läit, mä wéi den FC Liverpool 2010 vum Fenway Sports Group opkaf gouf, ass déi Propose ofgeleent ginn.
Amplaz gouf eng Vergréisserung vun den Tribüne vum Main Stand geplangt, déi den 8. Dezember 2014 an Ugrëff geholl gouf, a fir d'Saison 2016/2017 soll ofgeschloss sinn. Doduerch geet d'Capacitéit vum Stadion op 54.000 erop.
Mon premier amour
Mon premier amour ass e franséische Film vum Élie Chouraqui aus dem Joer 1978 no engem Roman vum Jack-Alain Léger.
Ëm wat geet et am Film?
Dem Richard seng Mamm ass schwéier krank. Hie versicht hir d'Liewe sou liicht wéi méiglech ze maachen…
Kapell Notre-Dame du Maquis
D'Kapell Notre-Dame du Maquis ass eng Weekapell an der belscher Gemeng Houyet an der Provënz Namur, laanscht Nationale 94 eng ronn 1.100 Meter nërdlech vun Hérock, op der Kräizung mat engem Bëschwee Route de la Reine genannt.
D'Kapell gouf als Merci un d'Gottesmamm opgeriicht well se d'Maquisarde vum Maquis de Fenffe soll wärend hiren Aktioune beschützt hunn, an als Erënnerung un déi gefale Komeroden.
Op der rietser Mauer ass en Informatiounspanneau deen iwwer d'Erreegnesser op där Plaz renséignéiert.
Geschicht
Den 3. September 1944 haten d'Maquisarden net wäit vun der Plaz wou d'Kapell steet, en däitsche Convoi den ënnerwee war fir op d'Kommandatur vun Dinant ze fueren, ugegraff. No de Kämpf déi e puer Stonne gedauert haten, hate ronn 50, Däitsch hiert Liewe gelooss. Dorënner waren: een SS-Generol, säi Fligeladjudant, fënnef Gestapo-Leit, tëscht fofzéng an zwanzeg Wehrmachtzaldoten, ee Motocycliste, 3 däitsch Offizéier, zweeanzwangeg SS-Männer an een Ënneroffizéier.
Op der Säit vun de Maquisarde war kee blesséiert ginn. Duerch déi Attack konnten net nëmmen Haftbefehler séchergetallt ginn, mä och Dokumenter déi iwwer déi däitsch Artilleriespositioune renséignéiert hunn an déi un d'Alliéiert konnte weidergereecht ginn.
Déi Däitsch hu sech zwéin Deeg duerno revanchéiert andeems se d'Uertschaft Hérock iwwerfall an a Brand gestach hunn. Dobäi koumen zwéi Mënschen ëm d'Liewen.
Bei Aktiounen duerno hunn all déi implizéiert Resistenzler déi zur Resistenzgrupp B2 gehéiert hunn, hiert Liewe geloss. Hir Nimm sinn op Placken an der Kapell opgelëscht. De Chef vum Resistenzsecteur ëm Dinant war déi Zäit de Barong Jacques de Villenfagne de Sorinnes.
Joséphine-Charlotte (Bréisseler Metro)
Joséphine-Charlotte ass eng Bréisseler Metrosstatioun vun der Linn 1, um Territoire vun der Gemeng Woluwe-Saint-Lambert. Se läit ënnert dem Square Joséphine-Charlotte, mat Entréeën op der Avenue De Broqueville.
Si gouf den 20. September 1976 a Betrib geholl.
Se gouf no der Prinzessin vun der Belsch a Fra vum Groussherzog Jean vu Lëtzebuerg, Joséphine Charlotte (1927-2005) genannt.
Kierch Léiweng
D'Kierch vu Léiweng ass eng kathoulesch Kierch déi zur Par Hesper–Réiser–Weiler Disciples d'Emmaüs, zum Dekanat Süden-Ost an zu der Gemeng Réiser gehéiert.
De 6. November 2020 gouf s'als national Kulturierfschaft klasséiert.
D'Kierch steet ganz am Süde vun der Uertschaft an der Kierchestrooss (rue de l'Église), enger Sakgaass. Nieft der Kierch ass de Kierfecht ugeluecht.
Geschicht
D'Kierch gouf 1914 am nei-romanesche Stil no de Pläng vum Architekt Jean-Pierre Koenig gebaut. Virdru stoung op där Plaz eng Kapell déi joerhonnertelaang ëmmer nees restauréiert gouf. Den Haaptaltor, dee 1753 vum Nikolas Greef vun Altwis ganz aus Eechenholz gemaach gouf, ass aus der aler Léiwenger Kapell an déi nei Kierch iwwerholl ginn. Et kann een eng Statu vum hellege Lukas drop gesinn.
Vum Abrëll bis den Oktober 1933 gouf de Chouer vum Nicolas Brücher vun Elveng ausgemoolt.
1955 krut d'Kierch en neien Ustrach an et gouf eng nei Heizung installéiert.
1970 ass aus der Kommuniounsbänk deen neie Volleksaltor gemaach ginn an d'Kierch krut nees en neien Ustrach.
1979 sinn Aarbechten ausgefouert ginn fir d'Baussemaueren dréchen ze leeën. Dobäi sinn Iwwerreschter un engem réimesche Graf fonnt ginn.
D'Bildche vun der Stackeger Muttergottes
Op enger handgeschriwwener Erklärung steet, datt dëst Gnodebild ursprénglech an enger Kapell stoung, déi ëm 1703 op de St-Willibrordi-Gidder op dem Gebitt vun der mëttelalterlecher Wüstung Delingen opgeriicht gouf.
Doniewent stoung eng Einsiedelei, an där bis zur Franséischer Revolutioun 6 Bridder gewunnt hunn. 1753 gouf d'Kapell vum Brudder Simon renovéiert an nei ageriicht, ënner anerem mat enger konschtvoller Muttergottesstatu aus dem Atelier Greef vun Altwis an engem klenge barocken Altor. De Schräiner Specht aus dem Stadgronn huet aus enger aler Eech an där d'Bildchen ursprénglech stoung eng monstranzaarteg Nisch gemaach, déi déi kleng Statu aus der Zäit ëm 1650 geschützt huet. Wéi d'Kapell 1799 verkaaft an 1804 ofgerappt gouf, ass d'Gnodebild mat de Miwwel an d'Léiwenger Duerfkierch koum.
Dëst Bildchen ass eng hëlze Skulptur, déi 22,5 cm héich, 8 cm breet an 5 cm déif ass. Si ass an engem Kader, dee 55 cm héich, 42 cm breet an 13 cm déif ass. D'Bildche steet an der Léiwenger Kierch, um lénke Säitenaltor ënner der Statu vun der Consolatrix. Niewent dem Altor hänkt eng Tafel mat dësen Informatiounen:
''Geschicht: D'Skulptur staamt aus der Kapell vum "Stackéger Bësch". D'Kapell mat Einsiedelei gëtt fir d'éischt 1712 ernimmt. Si ass warscheinlech wärend dem 30-järege Krich (1618-1648) gebaut an der Allerséilegster Wonnermuttergottes geweit ginn. 1799 ass d'Kapell verkaaft a spéider zerstéiert ginn. D'Skulptur ass an d'Kierch vu Léiweng bruecht ginn, wou se bis haut versuergt gëtt.''
Studie: ''D'Statu: Et handelt sech ëm en Objet dat an enger Serieproduktioun gegoss ginn ass. Leem gëtt mat de Fangeren an déi 2 Deeler vun der Form gedréckt. déi 2 Deeler ginn zesummegemeet. Wann dat Ganzt aus der Form erausgeholl ass, ginn d'Fouën verbotzt an da gëtt dat Ganzt gebrannt.''
''D'Polychromie: Déi Léiwenger Muttergottes ass ganz polychroméiert. am Laf vun de Joerhonnerten ass se e puermol ugestrach ginn. 6 Polychromië sinn eng iwwert déi aner ubruecht ginn: een Originalustrach a 5 aner Couche Faarf. Dat ass gemaach gi fir d'Skulptur opzefrëschen oder fir se der Moud vun der Zäit unzepassen oder no engem Accident.''
An enger "Fënster" am Mantel vun der Statu kann een ënnert dem Mikroskop gesinn, wat fir Schichten iwwereneen ze fanne sinn:
Original: kräftege roude Rack, net sécher: ocker Fudderduch mat enger ocker Bordür
Reggie Nalder
De Reggie Nalder gebuer als Alfred Reginald Natzler de 4. September 1907 zu Wien a gestuerwen den 19. November 1991 zu Santa Monica USA war en éisträichesche Schauspiller.
Kierch Léiweng
D'Bildche vun der Stackeger Muttergottes
1. Couche (17. Jh.?): däischter roude Rack, kräfteg rout Fudderduch mat kräfteg rouder Bordür
2. Couche (18. Jh.): wäissen oder gro-rosae Rack, kräfteg rout Fudderduch mat metallesch-gieler Bordür
3. Couche (19. Jh. ?): rout Glasur op metallesch-wäisse Rack, metallesch-wäisst Fudderduch mat metallesch-gieler Bordür
4. Couche : roude Rack, rosa-orangt Fudderduch mat bloer Bordür
5. Couche (virun 1954) an haut siichtbar: rout Glasur op metallesch-gielem Rack, orange Glasur op metallesch-gielem Fudderduch mat metallesch-wäisser Bordür
Weltausstellung
D'Weltausstellung, och Exposition Universelle Internationale, Exposition Mondiale, Expo oder World's Fair genannt, ass eng grouss international Ausstellung, déi sech an der Zäit vun der Industrialiséirung etabléire konnt an op där Staaten an Entreprisen hir technesch a konschthandwierklech Leeschtunge weisen.
Zanter 1928 reegelt de Bureau International des Expositions (BIE) d'Organisatioun vun de Weltausstellungen, déi dräi bis sechs Méint laang daueren.
Lëscht vun de Weltausstellungen
Dëst ass déi offiziell Lëscht vun den Expoen nom BIE an dem ExpoMuseum. Zanter datt et och spezialiséiert Ausstellunge gëtt ginn déi universell fettgedréckt.
Metzerlach
D'Metzerlach ass e Lieu-dit zu Zolwer an der Gemeng Suessem. Et handelt sech haaptsächlech ëm déi haiteg Metzerlacherstrooss (rue Metzerlach, CR174) déi vu Bieles aus a Richtung Déifferdeng féiert.
Geschicht
Op der Ferraris-Kaart vu 1771 war schonn e Feldwee agezeechent dee vu Bieles aus a Richtung vum haitege Metzerlach geféiert huet. Aus dësem Feldwee ass méi spéit den haitege „Roude Wee“ (Chemin rouge) ginn. Eng aner Verbindung, vum Flouer Huuscht bis op de Roude Wee ass méi spéit, um Urkadasterplang vun 1834, mat der Bezeechnung Metzerweg agedroen.
Déi meescht Felder hunn de Famillje Battin a Lorang vu Bieles gehéiert, déi sech mat de Bauplazen - nieft den Notairen - eng gëllen Nues verdéngt hunn. Eng Partie vun improviséierten Entrepreneren (Cella, Solci, De Nardo an Dousemont) hunn drop an derwidder Haiser gebaut. Dat Ganzt huet sech tëscht 1928 a 1931 ofgespillt, zu Zäite vun der allgemenger Wirtschaftskris.
Sport a Veräinsliewen
Am Metzerlach hu sengerzäit haaptsächlech italieenesch Famillje gewunnt a sou koum et, datt uganks vun den 1930er Joren d'Bridder Rizzi e Foussballsclub matgegrënnt haten, d ' Diables rouges, deen an der Verlängerung vum Roude Wee gespillt huet. Den Numm vum Club war dem Zolwer Paschtouer awer en Dar am A an hien huet de Veräi virun d'Wiel gestallt: entweeder misst den Numm geännert ginn oder de Club géif an d'Bréch goen, well hien zu Zolwer e Basketballclub grënne géif. War et doduerch, datt verschidde Spiller vum Foussball an de Basketball gewiesselt sinn oder well eng Rëtsch Leit fort geplënnert sinn, jiddefalls sinn d'Diables rouges wéinst engem Manktem vu Spiller opgeléist ginn.
1960 goufen d'Chœurs mixtes Sainte-Thérèse de Bel Val-Merzerlach gegrënnt, déi am Oktober 1972 a Cercle vocal ëmgenannt goufen.
De 4. Februar 1961 war d'Grënnungsversammlung vun der Société d'intérêt local - Metzerlach déi sech an de Joren duerno bei de kommunalen a staatlechen Instanzen fir d'Awunner agesat huet. Si hat ë. a. erreecht, datt am Fréijoer 1963 en Zenter vun der Protection civile opgaangen ass.
Am Joer 1964 goufen de Fëscherclub „Den Hiecht“ (20. Januar) an de „Cercle bouliste et culturel de Metzerlach” (16. August) gegrënnt. Den 2. Februar 1967 dunn de Schachclub „Tour et cavalier“ an den 21. September 1967 de Jugendchouer „Les Mésanges“. Dem „Kicker Club Metzerlach“ seng Aktivitéiten hunn sech op d'Joren 1970 bis 1973 limitéiert.
Infrastruktur
Ier de Waasserreseau an de Joren 1932-33 geluecht gouf, hunn d'Awunner d'Waasser missen op Zolwer an den ëffentlech Buer siche goen. De Stroum gouf eréischt an de Joren 1934-35 verluecht an och duerno huet déi ëffentlech Stroossebeliichtung ze wënschen iwwreg gelooss. Stroossebeliichtung war eréischt 1964-65 iwwerall fäerdeg installéiert.
Am August 1959 gouf déi nei Spill- a Primärschoul am Roude Wee ageweit; virdrun hunn d'Kanner missen op Zolwer oder Bieles an d'Schoul goen.
Duerch d'Reorganisatioun vun der TICE-Buslinn vun Esch iwwer Déifferdeng op Rodange war d'Metzerlach dunn och vum 4. September 1962 un, un den ëffentlechen Transport ugebonnen.
Urspronk vum Numm
Datt den Numm „Metzerlach“ mat der Famill Metz a Verbindung kéint bruecht ginn, ass ausgeschloss, well de Flouernumm scho virun den Aktivitéite vun der Famill Metz bestanen huet. Och ass keen direkte Lien mat der Stad Metz ze maachen, sou datt déi plausibelst Erklärung déi ass, datt mat „Metz“ eng Zort Supp gemengt war. Dës Suppositioun iwwer den Urspronk vum Numm besteet jiddefalls och am Loutrengeschen fir Uertschafte mam selwechte Wuertdeel wéi Metzervisse, Metzeresche, Aumetz, Metzert, Metzich (bei Messancy) oder Metzdorf, déi Säit der Sauer.
Leopold III. vun der Belsch
De Leopold III., gebuer den 3. November 1901 zu Bréissel a gestuerwen de 25. September 1983 zu Woluwé Saint-Lambert; mam ganzen Numm Leopold Philippe Charles Albert Meinrad Hubertus Marie Miguel, war vun 1934 bis 1951 Kinnek vun de Belsch. Hie koum aus der Adelsfamill Sachsen-Coburg a Gotha.
Hie war de Jong vum Kinnek Albert I. Am Éischte Weltkrich war hien einfachen Zaldot am 12. Belsche Regiment. Duerno huet hien um St. Anthony's Seminary zu Santa Barbara a Kalifornien studéiert.
De 4. November 1926 huet hien zu Stockholm d'Prinzessin Astrid vu Schweden bestuet, déi jéngst Duechter vum Prënz Carl vu Schweden an der Prinzessin Ingeborg vun Dänemark. Si kruten dräi Kanner:
De Leopold koum den 23. Februar 1934 als Leopold III. op de belschen Throun. Den 29. August 1935 hat hien an der Vakanz bei Küssnacht am Rigi en Autosaccident; seng Fra, déi bei him war, huet den Accident net iwwerlieft. Den 11. September 1941 huet hie sech fir d'zweet bestuet, mat der Mary Lilian Baels (1916-2002). Si kruten dräi Kanner, déi awer net zu der Trounfolleg berechtegt waren:
1944, nodeems d'Alliéiert an der Normandie debarquéiert waren, huet den Heinrich Himmler de Leopold mat senger Famill an Däitschland, op d'Schlass Hirschstein a Sachsen, brénge gelooss. Wéi déi Alliéiert och do ëmmer méi no koumen, goufe s'op Strobl bei Salzburg bruecht, wou se schlussendlech 1945 vun der US-Arméi befreit goufen.
Seng Haltung wärend dem Krich huet tëscht 1944 an 1950 fir grouss Diskussiounen a Spannunge gefouert, der sougenannter Question royale: D'Parlament huet hien Enn 1944 weiderhi fir onfäheg erkläert, ze regéieren, a säi Brudder Charles (1903–1983), zum Regent ernannt. De Leopold goung doropshin an d'Schwäiz an den Exil. 1946 huet eng Enquêtekommissioun vum Parlament hien awer vun der Uklo entlaascht, kollaboréiert ze hunn. 1950 koum et zu engem Referendum, ob de Leopold nees als Kinnek zeréckkomme soll. No engem positive Resultat huet d'Parlament dunn offiziell festgestallt, datt de Leopold nees kapabel wier, ze regéieren. Mä wéi de Kinnek den 22. Juli 1950 an d'Belsch zeréckkoum, koum et zu Streiken a Protester. D'Flame waren an der Majoritéit fir de Leopold; d'Majoritéit vun de Walloune wollten awer datt e sollt ofdanken. Fir d'Eeenheet vum Land an d'Monarchie z'erhalen, huet de Leopold III. de 16. Juli 1951 zu Gonschte vu sengem Jong Baudouin ofgedankt.
Rahel Jankowski
D'Rahel Johanna Jankowski, gebuer 1988 zu Leipzig, ass eng däitsch Schauspillerin.
Robert Lewandowski
De Robert Lewandowski, gebuer den 21. August 1988 zu Warschau, ass e polnesche Foussballspiller op der Stiermer-Positioun.
Rahel Jankowski
Leben
D'Rahel Jankowski ass mat 9 Joer op Lëtzebuerg wunne komm, wou se an de Lycée Hubert-Clément goung an do beim Theaterensembel Namasté matgemaach huet. No hirer Première am Berliner Georg-Friedrich-Händel-Gymnasium huet si vun 2011 bis 2014op der Hochschule der Künste Bern Schauspillerei studéiert.
Robert Lewandowski
Hien huet a senger Carrière ënner anerem fir Lech Poznań (2008–2010) a Borussia Dortmund (2010–2014) gespillt, souwéi vun 2015–2022 fir den FC Bayern München. Zanter 2022 spillt hie fir den FC Barcelona.
Zanter 2008 spillt de Lewandowski fir déi polnesch Foussballnationalekipp. Hien ass de beschte Buteur an der Geschicht vum polnesche Foussball (Stand: 2023).
Rahel Jankowski
Leben
2010 huet si a Verrücktes Blut vum Nurkan Erpulat a Jens Hillje matgespillt, dat 2011 ë. a. vun Theater heute als Stück des Jahres ausgezeechent gouf. Zënter der Saison 2013/14 spillt si am Berliner Maxim-Gorki-Theater. 2015 huet si am Kasemattentheater senger Inszenéierung vum Henning Mankell sengem Lampedusa matgespillt.
Si ass d'Duechter vum Schrëftsteller Martin Jankowski.
Simancas
Simancas ass eng Stad an der spuenescher Provenz Valladolid a läit um Floss Pisuerga.
Geschicht
Haut ass ënner anerem nach eng bemierkenswäert mëttelalterlech Bréck do ze gesinn.
Kinneklecht Spuenescht Generalarchiv
Am Joer 1563 gouf d'Zitadell op Uerder vum Felipe II. erneiert. Zënterhier ass an der d'Zitadell dat Kinneklecht Spuenescht Generalarchiv mat den Dokumenter vun der spuenescher Aussepolitik vum 15. bis 18. Joerhonnert (= d'Zäit vum Ancien Régime). Och wéinst de Bibliothéiken iwwer de Karel V. an de Felipe II., gëllt dëst Archiv net nëmme fir Hispanisten als eent vun de wichtegsten an Europa.
Kultur
All Joer erënnert den 1. August e Schauspill un déi mëttelalterlech Legend vum Tribut vun den Honnert Jongfraen.
Java
Java, (op Indoneesesch: Jawa) ass eng vun de véier Grousse Sundainselen an der Republik Indonesien (déi aner si Sumatra, Borneo a Sulawesi).
Java ass 126.650 Quadratkilometer grouss; mat de méi klengen, virgelagerten Insele wéi Madura sinn et 132.107 Quadratkilometer. Et huet eng 130 Milliounen Awunner (Stand 2006), méi wéi all aner Insel op der Äerd. Mat iwwer 1000 Awunner pro Quadratkilometer huet se eng vun den héchste Bevëlkerungsdichten op der Welt. Jakarta eleng huet iwwer 10 Milliounen Awunner. Mëttlerweil ass et mat de Nopeschstied Bogor, Depok, Tangerang a Bekasi zesummegewuess, woufir alt "Jabodetabek" (aus den Ufankssilben zesummegesat) gesot gëtt.
D'Insel ass ausseruerdentlech fruchtbar. Am Weste gëtt et nach e puer méi kleng Dschungelflächen, iwwerdeems et no Osten hin no an no méi dréche gëtt. Bal all ondebaut Teraine gi landwirtschaftlech benotzt. Nieft Kaffi, Tubak a Mais ass et virun allem de Räis, deen op groussen Terrassen ugabaut gëtt.
D'Insel ass dominéiert duerch eng Kette vun 38 deels aktiven, deels net méi aktive Vulkaner. Déi bekanntst sinn de Bromo (2329 Meter), de Merapi (ca. 2985 Meter), ee vun de geféierlechste Vulkaner op der Welt, an den 3676 Meter héijen Semeru. De Solo ass, mat ronn 600 Kilometer, dee längste Floss op der Insel.
Administrativ ass Java an d'Provënze Banten, Jawa Barat (Westjava), Jawa Tengah (Zentraljava), Jawa Timur (Ostjava) an an d'onofhängegt Fürstentum Yogyakarta agedeelt. Jakarta ass direkt der Zentralregierung ënnerstallt.
Forrest Gump
Forrest Gump ass en US-amerikanesche Film vum Robert Zemeckis aus dem Joer 1994.
Ëm wat geet et am Film?
Déi éischt zwee Drëttel vum Film ginn episodesch am Réckbléck gewisen, wéi de Gump, deen op e Bus waart, deene Leit, déi grad bei him op der Bänk sëtzen, säi Liewe bis dohi verzielt. Et stellt sech eraus, dass e bei Emfänk vun direkt e puer amerikaesche Presidenten dobäi war, d'Watergate-Affär ugestouss an de Smiley 'erfonnt' huet, an zoufälleg Multimillionär gouf, well en an de Besëtz vun Aktie vun "eppes mat Uebst" komm war...
Ziolkowski (Stad)
Ziolkowski (op Russesch: Циолковский) ass eng kleng zoue Stad am Oblast Amur am Fären Osten a Russland. Si ass de Verwaltungszentrum vum Stadkrees Uglegorsk. Si läit eng 180 km nërdlech vu Blagoweschtschensk, dem Verwaltungszentrum vun der Regioun, um Uwänner vum Bolschaja Pjora, engem Niewefloss vum Seja. Eng 20 km südëstlech dervu läit de Kosmodrom Wostotschny.
Si huet 6.328 Awunner (Stand: 2016) an eng Fläch vun zirka 63 km².
Ziolkowski gouf am Joer 1961 als Uglegorsk (Углегорск) gegrënnt. Eng fofzeg Joer dono gouf nieft dem Uert de Kosmodrom Wostotschny gebaut, deen 2015 de Betrib ophuelen an no an no d'Weltraumgare Baikonur am Kasachstan ersetze soll. An dësem Zesummenhank krut den Uert am September 2015 d'Stadrechter a gouf den 30. Dezember 2015 zu Éiere vum russesche Raumfaartpionéier Konstantin Ziolkowski an Ziolkowski ëmbenannt. Den éischte Rakéitestart vum Kosmodrom war den 28. Abrëll 2016.
Les parapluies de Cherbourg
Ëm wat geet et am Film?
Jonk verléift versprieche sech d'Geneviève an de Guy eng Léift déi éiweg dauert. De Guy muss awer fir 2 Joer an d'Arméi. De Roland Cassard mécht dem Geneviève, dat e Kand vum Guy erwaart, Avancen. Op Drock vu senger Mamm bestit d'Geneviève sech da mam Guy...
CR176
Den CR176 ass e Chemin repris am Kanton Esch-Uelzecht a geet vum Vesquenhaff an nordwestlecher Richtung bis op Rodange.
Den CR176 ass ronn 7,2 km laang.
Antoine Namur
Den Antoine Namur, gebuer den 12. Mäerz 1812 an der Stad Lëtzebuerg, an och do den 31. Mäerz 1869 gestuerwen, war e lëtzebuergeschen Historiker a Professer am Athenäum.
Seng Eltere waren de Stater Händler Jean Pierre Namur (1774-1860) an d'Marie Anne Charlotte Pütz (1783-1846). Hie gouf 1848, als Nofollger vum verstuerwenen Nicolas Clasen, Bibliothecaire vun der Bibliothéik vun der Stad Lëtzebuerg, déi als Virleefer vun der staatlecher Nationalbibliothéik gëllt.
Am Februar 1840 huet hie sech mam Clasen senger Duechter Marie Jeanne Susanne ("Jenny"), gebuer den 1. Juli 1819 an der Stad, bestuet.
Den Antoine Namur war Grënnungsmember vun der Société des sciences naturelles du Grand-Duché de Luxembourg.
Canton de Mont-sous-Vaudrey
De Canton de Mont-sous-Vaudrey ass eng franséisch administrativ Andeelung am Arrondissement Dole, am Jura an der Bourgogne-Franche-Comté.
Genouilleux
Genouilleux ass eng franséisch Gemeng am Departement Ain (01) an der Regioun Auvergne-Rhône-Alpes.
Haaptsäit/WDS/Mäerz
All Dag gëtt op der Haaptsäit en neie Wousst Dir schonn datt...-Sätzelche gewisen (mat deene vun den Deeg virdrun ënnendrënner).
Op dëser Säit stinn d'Schabloune vum Mount Mäerz.
Der Hund von Blackwood Castle
Der Hund von Blackwood Castle ass en däitsche Film vum Alfred Vohrer no engem Kriminalroman vum Edgar Wallace aus dem Joer 1968.
Haaptsäit/WDS/Mäerz
Dir kënnt Ännerunge maachen, andeems der op den Datum klickt, an dann op "Änneren".
Der Hund von Blackwood Castle
Ëm wat geet et am Film?
Wéi de Kapitän Wilson, Proprietär vu Blackwood Castle stierft, ierft säi Meedchen Jane d'Schlass. Den Affekot vun der Famill wëll d'Schlass direkt fir eng kleng Zomm verkafen, d'Jane ass awer net domat d'accord……
Haaptsäit/WDS/Mäerz
Februar < < < Mäerz > > > Abrëll
Fligel (Piano)
E Fligel ass en Tasteninstrument, eng Zort Piano, bei deem d'Säiten horizontal an enger Rumm gespaant sinn, an dat iwwer e Clavier gespillt gëtt. D'Himmercher schloen dobäi vun ënnen un d'Säiten (beim Piano sinn d'Säite vertikal gespaant, an se gi säitlech ugeschloen).
Den Numm Fligel kënnt vun der geschwongener Form vum Buffet hier, déi e bëssen un e Flillek vun engem Déier erënnert. E Fligel huet 3 Been, an d'Ofdeckung uewendrop kann opgeklappt ginn, fir datt de Klang besser bei d'Publikum kënnt. D'Noutegamme, déi e Fligel ofdeckt, ass identesch mat där vun engem Piano.
Schindler's List
Schindler's List ass en US-amerikanesche Film vum Steven Spielberg aus dem Joer 1993, no engem Dréibuch vum Steven Zaillian, dat sengersäits vum Buch Schindler's Arkvum Thomas Keneally adaptéiert ass. E baséiert op historesche Faiten.
Fligel (Piano)
Opbau (Schema)
Piano Piano
Schindler's List
Ëm wat geet et am Film?
De Film huet als Haaptprtagonist den Oskar Schindler (gespillt vum Liam Neeson), en däitschen Industriellen a Geschäftsmann, deen am vun Nazi-Däitschland besate Polen am Laf vum Krich iwwer dausend meeschtens polnesch-jiddesch Zwangsaarbechter a senge Fabrécke beschäftegt huet, fir s'esou virum Holocaust ze retten. Als eng Zort verzerrt Spijelbild gëtt den SS-Offizéier a Lagerkommandant Amon Göth duergestallt (gespillt vum Ralph Fiennes). E weidere wichtege Personnage ass den Itzhak Stern, dem Schindler säi jiddesche Komptabel (gespillt vum Ben Kingsley).
Produktioun
De Film gouf 1993 bannent 72 Deeg zu a bei Kraków gedréint. En ass, well dat em eng méi dokumentaresch an universell Note gëtt, a Schwaarz-wäiss gedréint, bis op d'Ufanks- a Schlusssequenz, souwéi bei e puer Zeenen, wou e klengt Meedche mat engem roude Mantel an engem soss schwaarz-wäisse Bild ervirstécht - wuerwiertlech e roude Fuedem iwwer d'Schicksal vun de Judden zu der Zäit wou de Film spillt. D'Filmmusek ass vum John Williams komponéiert, an d'Titelmelodie gouf vum Violonist Itzhak Perlman gespillt.
Schindler's List hat den 30. November 1993 Première zu Washington, D.C. a koum zwou Wochen drop an den USA an d`Kinoen. E gouf weltwäit vun der Kritik gelueft fir säin Toun a seng Atmosphär, d'Schauspill vun den Haaptacteuren an dem Spielberg seng Regie. De Film, deen e Produktiounsbudget vun 22 Milliounen Dollar hat, huet bei senger Sortie weltwäit 322 Milliounen agespillt. E gouf fir 12 Academy Awards nominéiert, an huet der 7 dovu gewonnen, dorënner déi fir de beschte Film, bescht Regie, bescht adaptéiert Dréibuch, a bescht Filmmusek. Och soss doruechter krut en eng Abberzuel Präisser, dorënner 7 BAFTAs an dräi Golden Globe Awards.
Kennwort... Reiher
Kennwort... Reiher ass en däitsche Film vum Rudolf Jugert aus dem Joer 1964 no engem Roman vum Charles Morgan.
Si c'était à refaire
Si c'était à refaire ass e franséische Film vum Claude Lelouch aus dem Joer 1976.
Ëm wat geet et am Film?
Eng Fra, déi zu enger laanger Strof vererteelt ass, kritt am Prisong e Kand. Wéi si aus dem Prisong entlooss gëtt, léiert si hire Jong, deen elo 15 Joer huet, kennen…
À l'innovation
À l'innovation war e grousse Buttek zu Bréissel, an der Rue Neuve, deen 1901 no Pläng vum Architekt Victor Horta gebaut gouf. Den 22. Mee 1967 ass e bei engem Feier, bei deem 251 Leit gestuerwe sinn, komplett verbrannt.
D'Feier ass an der Mëttesstonn um éischte Stack an engem Lager ausgebrach. Nodeems e puer Membere vum Personal ouni Succès mat Handfeierläscher probéiert haten, et auszekréien, huet et sech an de Minutten dono rasant verbreet. Vill Leit hate keng Chance méi, erauszekommen, a sinn erstéckt oder beim verzweiwelte Sprong aus der Héicht ëm d'Liewe komm.
Vill Facteure beieneen hunn zum Ausmooss vun der Katastroph bäigedroen: d'Zäit - de Buttek war voll, vill Leit waren am Restaurant um drëtte Stack - d'Architektur (en Atrium bis ënnert den Daach, dee wéi Kamäin gewierkt huet), de Fait, datt d'Gebai vereelzt war, et keng Sprinkleranlag gouf, keng brandhemmend Materialien oder Méiglechkeeten, d'Gebai ze kompartimentéieren. D'(Nout)ausgäng ware schlecht signaléiert an zum Deel net zougänglech, d'Personal war net oder schlecht forméiert, fir mat der Situatioun ëmzegoen. D'Alarmschell war bal op d'Minutt genee zu der selwechter Zäit, wou normalerweis d'Personal aus der Mëttegpaus geschellt gouf, sou datt vill se net an Uecht geholl hunn. Et gouf ze laang gewaart, d'Pompjeeën ze ruffen, a se ware beim Noutruff net iwwer d'Ausmooss vum Feier informéiert.
D'Ursaach vum Brand konnt ni gekläert ginn.
D'Brandkatastroph vum Innovation huet an der Belsch an och an anere Länner dozou gefouert, datt d'Brandschutzgesetzer zolidd iwwerschafft a verstäerkt goufen.
Ouschterméindeg
Den Ouschterméindeg gehéiert mam Stiefesdag an dem Péngschtméindeg zu der Kategorie vun den zweete Feierdeeg am Chrëschtentum. A ville Länner ass et e gesetzleche Feierdag, dorënner an der ganzer EU ausser a Portugal an a verschiddene spuenesche Regiounen.
Et ass den Dag no Ouschteren an domat huet e kee fixen Datum, e fält awer ëmmer tëscht dem 23. Mäerz an dem 26. Abrëll. An den éischte chrëschtleche Joerhonnerte gouf Ouschteren eng ganz Woch laang nom Ouschtersonndeg gefeiert, mee op deene meeschte Plaze gouf et duerno op een Dag reduzéiert.
Liturgesch Bedeitung
Den Ouschterméindeg huet liturgesch de Rang vun engem Héichfest.
An der Mass gëtt deen Dag aus dem Evangelium d'Geschicht vun der Operstéiung vum Jesus aus der Siicht vun den Emmaus-Jünger erzielt. Déi zwéin hu sech den drëtten Dag no der Kräizegung vum Jesus zu Jerusalem op den Heemwee gemaach. En Onbekannte schléisst sech hinnen un, deen hir Trauer hannerfreet an hinnen dunn erkläert, datt de Messias all dat huet missen erleide wéi déi al Schrëften et virausgesot haten. Zu Emmaus invitéieren d'Jünger de Mann an eng Herberg, wou deen dunn d'Brout brécht a si dorun de Jesus erkennen, deen awer virun hiren Ae verschwënnt. Si maache sech direkt nees zeréck op Jerusalem, wou se nach an der selwechter Nuecht ukommen an den do versammelte Jünger vun hirem Erliefnes erzielen.
Fest an Traditioun zu Lëtzebuerg
Den Ouschterméindeg ass zanter 1892 e gesetzleche Feierdag zu Lëtzebuerg.
Op Ouschterméindeg gëtt zu Nouspelt an an der Stad déi traditionell Éimaischen organiséiert, déi virun allem wéinst de Péckvillercher bekannt ass. Dat si déi kleng, typesch Lëtzebuerger Vullen aus Toun, mat deenen een - änlech wéi de Guckuck - päife kann.
Biwerbaach
Biwerbaach ass e Lieu-dit an der Gemeng Biwer a läit nordwestlech vu Biwer op der.
Germaine Michel
Si ass als Schauspillerin souwuel am Theater wéi och a Kinos- an Televisiounsfilmer opgetrueden. Si war och als Synchronspriecherin aktiv.
Biwerbaach
Si gouf no der Biwer Baach genannt.
Niwwelbou
Den Niwwelbou ass en Evenement vun der atmosphärescher Optik a Form vun engem kreesfërmege Bou, dee wäiss liicht. Et handelt sech ëm eng besonnesch Form vum Reebou, déi duerch besonnesch reng Drëpse bedéngt ass.
Observatioun
Heefeg kann den Niwwelbou zesumme mam Brockegespenst an der Glorie observéiert ginn.
Genesis
Wat Drëpse méi kleng sinn, wat den Niwwelbou ëmsou méi liichtschwaach erschéngt. Vu manner wéi 5 Mikrometer un, gëtt d'Liicht sou schwaach, datt een et net méi gesäit.
Um Spaweck
http://meteoros.de/nebel/nebel.htm
Canton du Périgord vert nontronnais
De Canton du Périgord vert nontronnais ass eng franséisch administrativ Andeelung am Arrondissement Nontron am Departement Dordogne an der Regioun Nei-Aquitaine.
Joseph Braun
De Joseph Braun, gebuer den 31. Januar 1857 zu Wipperfürth an Däitschland a gestuerwen den 11. Juli 1947 zu Pullach bei München, war en däitsche Jesuitt a Konschthistoriker.
No senger Priesterwei am Joer 1881 an nodeem hien 1890 an de Jesuittenuerden agetruede war, ass de Joseph Braun Professer fir Kierchegeschicht a chrëschtlech Archeologie op den Héichschoule vum Uerden zu Valkenburg, Frankfurt am Main (Philosophisch-Theologische Hochschule Sankt Georgen) a Pullach ginn.
De Braun war e Mataarbechter vun der Zäitschrëft Stimmen aus Maria Laach an huet an där Funktioun eng Zäit zu Lëtzebuerg am Schrëftstellerheem vun de Jesuitten um Lampertsbierg gelieft.
Back to the Future
Back to the Future ass en US-amerikanesche Film vum Robert Zemeckis aus dem Joer 1985. Et ass eng Science-Fiction-Comédie, fir déi den Zemeckis, zesumme mam Bob Gale, d'Dréibuch geschriwwen huet.
Ëm wat geet et am Film?
De Schüler Marty McFly geréit ongewollt duerch eng Zäitrees an d'Joer 1955. Do verännert en d'Liewe vu sengen Elteren esou, dass seng eegen Existenz op eemol a Gefor ass. Hie muss ewell d'Vergaangenheet nees riichtbéien, sou wéi se war, an an d'Géigewaart (1985) zeréckkommen. Hëllef kritt en dobäi vum Doc Brown...
Liichtsail (Liichteffet)
Eng Liichtsail ass e Liichteffet an der Atmosphär a gehéiert zu den Haloevenementer. Vun der Sonn aus streckt sech eng linear laang schmuel Liichtsträif vertikal no uewen – ganz rar och no ënnen. Lichtsaile si meeschtens dann z'observéieren, wann d'Sonn no iwwer oder ënner dem Horizont steet.
Liichtsailen entstinn duerch d'Spigelung vum Sonneliicht op klengen hexagonalen Äisplacken, déi bei Wandstëll lues eroffalen a sech dobäi virzuchsweis horizontal an der Loft ausriichten. Si sinn dofir nëmme bei entspriechend wandaarme Wiederbedéngungen z'observéieren. Am Géigesaz zu de gläichaartegen Haloevenementer Ënner- an Iwwersonn an der Tatsaach, datt déi sechseckeg kleng Äisplacken an hirer horizontaler Ausriichtung d'Kippwénkelen änneren, gëtt änlech engem Glënnerpad vun der Sonn op enger liicht beweegter Waasserfläch eng Liichtsail siichtbar. A ganz rare Fäll a bei konstanter a klenger Loftbeweegung sinn och liicht gebéit Liichtsaile méiglech.
Niewemound
En Niewemound ass en Haloevenement, dat duerch d'Refraktioun vum Moundliicht an Äiskristallen an der Troposphär ausgeléist gëtt.
Analog zu den Niewesonnen trëtt d'Evenement mat engem Ofstand vu ronn 22° béidsäiteg vum Mound, an an der Reegel nëmme bei enger Bedeckung mat Cirrus- oder Cirrostratuswolleken op, kann awer prinzipiell och vun Äiskristallen an niddreger Héicht (z. B. Polarschnéi) ausgeléist ginn. Niewemounde si méi rar wéi Niewesonnen, well de Mound méi eng kleng Liichtstäerkt wéi d'Sonn huet. Si sinn dofir och meeschtens nëmme bei Vollmound ze gesinn.
Les félines
De Release an den USA war am Joer 1975; de Film hat e relative Succès an dësem Land. Am Joer 1977 huet Les félines véier Filmpräisser vun der Adult Film Association of America (AFAA) gewonnen,.
CR176A
Den CR176A ass e Chemin repris am Kanton Esch-Uelzecht a geet vum CR176 a westlecher Richtung bis op Zowaasch.
Den CR176A ass ronn 1,4 km laang.
Z for Zachariah
Z for Zachariah ass e Buch vum US-amerikanesche Schrëftsteller Robert C. O'Brien.
Ëm wat geet et?
D'Ann ass 17 Joer al wéi en Atomkrich ausbrécht. Hatt lieft ganz eleng mat sengen Elteren an engem Dall. Nëmmen hiren Dall ass verschount bliwwen a seng Eltere maache sech op de Wee fir no Iwwerliewenden ze sichen. Mä si kommen ni méi zeréck.
No engem Joer kënnt e Mann an den Dall. Hien dréit ee Schutzanzug, heescht Mr. Loomies an ass Cheemiker bei der Navy.
Déi zwee kréie sech an d'Hoer a verfeinde sech schlussendlech. D'Ann hëlt spéiderhin eng folgeschwéier Decisioun.
Parc naturel régional du Pilat
De Parc naturel régional du Pilat ass ee vun de sechs regionalen Naturparken (Parcs naturels régionaux; PNR) an der franséischer Regioun Auvergne-Rhône-Alpes. E gouf 1974 geschaf an ass domat deen zweete Park an der Regioun an ënnert den éischten a Frankräich.
De Park erstreckt sech op 700 km² iwwer de ganze Massiv vum Pilat, am Massif central, um Territoire vu 47 Gemengen, déi op den zwou Säite vun der Grenz vun den Departementer Loire a Rhône leien. E gëtt nërdlech vum Dall vum Gier ofgegrenzt an am Oste vum Rhône. Am Süden an am Weste mécht en den Iwwergank an d'Haute-Loire an d'Ardèche.
Garnerans
Garnerans ass eng franséisch Gemeng am Departement Ain (01) an der Regioun Auvergne-Rhône-Alpes.
Michael Douglas
De Michael Kirk Douglas, gebuer de 25. September 1944 zu New Brunswick am New Jersey als Michael Issurovitch Demsky, ass en US-amerikanesche Schauspiller, Filmproduzent an Oscar-, Golden-Globe an Emmy-Gewënner.
Hien ass de Jong vum Schauspiller Kirk Douglas an deem senger éischter Fra, der Diana Dill. Hien huet Schauspillerei a Regie studéiert, an hat seng éischt Filmroll 1969 an Hail, Hero!. Bekannt gouf en nieft dem Karl Malden an der TV-Serie Streets of San Francisco (1972-1977), woufir en 3 Emmye krut. Hien huet och dem Miloš Forman säi Film One Flew over a Cuckoo's Nest produzéiert an dofir 1975 den Oscar fir de beschte Film kritt. Filmer mat him an der Haaptroll, déi Succès haten, koumen no: China Syndrome, Romancing the Stone an The Jewel of the Nile, déi en och allen dräi produzéiert huet.
1988 huet e fir Wall Street säin éischten Oscar fir déi bescht Haaptroll kritt. An den 1990er Joren huet hie säi Repertoire vun éischter liichte Kaméidisfilmer op méi kontrovers Filmer gewiesselt, wéi Basic Instinct, dem David Fincher säin The Game, Falling Down oder Traffic, déi em souwuel Luef vun de Kritiker wéi och kommerzielle Succès abruecht hunn.
Hien ass zanter 2000 mat der Schauspillerin Catherine Zeta-Jones bestuet; si hunn zwee Kanner zesummen.
Koiluoto
Koiluoto (op Russesch: Койлуото), ass eng kleng onbewunnt international Insel, déi op der Grenz vu Finnland mat Russland läit. Se huet eng Fläch vun 3 Hektar a läit an der Bucht vu Virolahti vum Finnesche Golf am Baltesche Mier.
Hire gréissten Deel, ronn 70 %, gehéiert zu Finnland, méi prezis zur Gemeng Virolahti an der Provënz Kymenlaakso, dee klengsten, ëstlechen Deel ass russesch, a läit an der Landgemeng Selesnjowo am Distrikt Wyborg vum Oblast Leningrad.
De gréissten Deel ass vu Bësch bedeckt an d'Küste si stengeg. Zwéin Hiwwelen, déi am finneschen Deel leien, sinn 2,9 an 3,1 Meter héich.
D'Insel ass zou fir Visiteuren, sou wéi aner Gebidder op der russescher Grenz.
Koiluoto ass eng vun de klengste Mieresinsele vun deenen Inselen déi zu méi wéi zu engem Land gehéieren. Offiziell gëtt d'schwedesch-finnesch Insel Märket am Baltesche Mier als déi klengst vun den internationale Mieresinselen ugesi mat bal der selwechter Fläch, och 3 Hektar.
Naturschutzgebitt Méchelbuch-Biischtert
D'Naturschutzgebitt Méchelbuch-Biischtert ass en Naturschutzgebitt vun nationalem Intressi zu Lëtzebuerg, an de Gemenge Biissen, an zu méi klengen Deeler an de Gemenge Colmer-Bierg a Viichten, dat duerch e groussherzoglecht Reglement vum 11. Februar 2020 geschaf gouf.
Et huet eng Fläch vun 329 Hektar, an ëmgräift de Bësch Biischtert a ronderëm ë. a. de Giedchesbësch, den Houbiischtert an Deeler vun den Härenhecken. Et handelt sech ëm e Bësch mat enger ganzer Rëtsch klenge Weieren a Fiichtgebidder. Um südleche Bord leeft d'Helmeschbaach, déi zwéi weider Weiere fiddert.
Biller
...
Salvador Allende
De Salvador Guillermo Allende Gossens, gebuer de 26. Juni 1908 zu Valparaíso a gestuerwen den 11. September 1973 zu Santiago de Chile, war e chileeneschen Dokter a vun 1970 bis 1973 President vum Chile.
Wärend senger Presidentschaft huet hie probéiert, op demokrateschem Wee eng sozialistesch Gesellschaft am Chile z'etabléieren. Sou huet hien d'Banken an d'Koffergrouwen an aner Minièren an auslänneschem (meeschtens US-amerikaneschem) Besëtz ouni Entschiedegung verstaatleche gelooss, an an enger Agrarreform d'Terraine vun e puer mächtege Groussgrondbesëtzer u Klengbaueren a Kollektiver verdeele gelooss. Hien huet d'Präisser vu Grondernierungsmëttelen a vu Loyere festleeë gelooss an eng gratis Schoulbildung a Gesondheetsversuergung agefouert.
Duerch seng Politik, ma och wéinst engem Handelsembargo vun den USA an anere Länner goungen d'Präisser vun Importer staark an d'Luucht, et koum zu enger Inflatioun vun 160 bis 600 % am Joer, wat zu enger reegelrechter Wirtschaftskris gefouert huet. Streiker, Manifestatiounen an terroristesch Attacke waren d'Folleg.
De Salvador Allende gouf den 11. September 1973 bei engem Militärputsch, mat un der Spëtzt dem Augusto Pinochet (an ënnerstëtzt vun der CIA) gestierzt, an huet sech am Verlaf vun de Kämpf d'Liewe geholl.
Stellenbosch
Stellenbosch (afrikaans: ) ass eng Stad an der Provënz Westkap an der Republik Südafrika. Et ass no Kapstad déi eelts Siidlung déi Europäer am haitege Südafrika gegrënnt hunn. 2011 hat d'Stad 19.068 Awunner.
Geographie
Stellenbosch läit eng ronn 50 Kilometer ëstlech vu Kapstad um Floss Eerste Rivier, 114 Meter iwwer dem Mier. Et ass d'Haaptuertschaft vun der Gemeng mam selwechten Numm zu där och d'Uertschafte Franschhoek a Pniel souwéi d'Townships Khayamandi, Ida’s Valley a Cloetesville gehéieren.
Robert C. O'Brien
De Robert Leslie Conly, gebuer den 11. Januar 1918 zu Brooklyn, New York City, a gestuerwen de 5. Mäerz 1973 zu Washington D.C., bekannt ënner dem Pseudonym Robert C. O'Brien, war en US-amerikanesche Schrëftsteller a Journalist, dee fir den National Geographic Magazine geschafft huet.
Hallefen
Hallefen nennt een, wa Schëffer, déi kee motoriséierten Undriff hunn, op Kanäl oder Flëss vum Uwänner aus gezu ginn. Dat ka vun Zuchbéischten (z. B. Päerd oder Uessen) oder och vu Mënschen (Hallefer) gemaach ginn.
Virun der Erfindung vum Dampschëff war dat déi eenzeg Méiglechkeet, e Schëff flossop ze kréien.
Fir d'Aarbecht kënnen ze maache goufen um Uwänner déi sougenannt Halterweeër ugeluecht, op deenen Zuchdéieren oder d'Mënsche goe konnten. Wann de Wee net an engem Stéck op enger Säit vum Floss oder Kanal konnt gebaut ginn, da ware Plaze virgesinn, wou d'Béischten oder d'Leit vun engem Färmann op déi aner Säit transportéiert goufen. Dat war z. B. um Ourthe-Kanal de Fall, op der Héicht vun Hony, wou een haut nach d'Haische vum Färmann gesi kann.
Déi meescht vun deene Weeër sinn haut Spadséier- oder Vëlosweeër.
Les demoiselles de Rochefort
Les demoiselles de Rochefort ass e franséische Film vum Jacques Demy aus dem Joer 1967.
Ëm wat geet et am Film?
D'Solange an d'Delphine sinn Zwillingen. Si gi Museks- an Danzstonnen. Si wunne bei hirer Mamm déi e Café zu Rochefort huet. Eng Grupp Forainen installéiert sech op der Plaz zu Rochefort...
Salto nel vuoto
Salto nel vuoto ass e franséisch-italieenesch-däitsche Film vum Marco Bellocchio aus dem Joer 1980 no engem Roman vum Jack-Alain Léger.
Ëm wat geet et am Film?
De Mauro Ponticelli mécht sech Suerge well seng Schwëster grouss gesondheetlech Problemer huet...
Gäichel
Kuckt dofir:
Duell vor Sonnenuntergang
Duell vor Sonnenuntergang ass en däitsch-italieenesch-jugoslawesche Film vum Leopold Lahola aus dem Joer 1965.
CR177
Den CR177 ass e Chemin repris am Kanton Esch-Uelzecht a geet vu Rodange bis op Rolleng.
Den CR177 ass ronn 1,9 km laang.
Heinrich Pesch
Den Heinrich Pesch, gebuer de 17. September 1854 zu Köln, gestuerwen den 1. Abrëll 1926 zu Valkenburg, war e Jesuitt, Ekonomist a Sozialphilosoph.
De Pesch, deen 1876 an de Jesuittenuerden agetratt ass, krut d'Priisterwei am Joer 1888. Vun 1901 bis 1903 huet hie seng Ekonomiesstudien zu Berlin verdéift. Duerno huet hien, vun 1903 un, zu Lëtzebuerg am Schrëftstellerheem vun de Jesuitten um Lampertsbierg gelieft, wou hien déi éischt Deeler vu sengem Lehrbuch der Nationalökonomie verfaasst huet. 1910 ass hien op Berlin an d'Klouschter vu Marienfelde (Kloster zum Guten Hirten) gezunn, wou hie weider u sengem Liewenswierk geschriwwen huet.
Im Banne des Unheimlichen
Im Banne des Unheimlichen ass en däitsche Film vum Alfred Vohrer no engem Kriminalroman vum Edgar Wallace aus dem Joer 1968.
Ëm wat geet et am Film?
Den Oliver Ramsay stierwt bei enger Fligerkatastroph.Den Dag vu sengem Begriefnes ertéint aus senger Doudelued en onheemlecht Laachen.E neie Fall fir den Inspekter Higgins...
Canton de Saint-Lupicin
De Canton de Saint-Lupicin ass eng franséisch administrativ Andeelung am Arrondissement Saint-Claude, am Jura an der Bourgogne-Franche-Comté.
Peyzieux-sur-Saône
Peyzieux-sur-Saône ass eng franséisch Gemeng am Departement Ain (01) an der Regioun Auvergne-Rhône-Alpes.
Artschib
Artschib (ru: Арчиб, aqc: ХьIере́, av: Рочиб, lbe: Арчи), historesch och Chere (ru: Хере), ass en Duerf am Rajon (Distrikt) Tscharoda an der Republik Dagestan a Russland. Et ass den Haaptsiidlung vum Duerfkrees Artschib, a läit ronn 21 km südlech vum Distriktszentrum Zurib.
Oscar fir de beschte Schauspiller
Den Oscar fir de beschte Schauspiller‎, (Academy Award for Best Actor in a Leading Role) ass e Präis deen d'Academy of Motion Picture Arts and Sciences AMPAS, all Joer un dee Schauspiller iwwerreecht deen an engem Film am Joer virdrun déi bescht schauspilleresch Leeschtung an enger Haaptroll gewisen huet. Dëse Präis gëtt et vun 1929 un.